FI Euroopan unionin virallinen lehti L 22/1

NEUVOSTON ASETUS (EU) 2017/135,

annettu 23 päivänä tammikuuta 2017,

eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2017 annetun asetuksen (EU) 2016/1903 muuttamisesta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,

ottaa huomioon Euroopan komission ehdotuksen,

sekä katsoo seuraavaa:

(1) Neuvoston asetuksessa (EU) 2016/1903 (1) vahvistetaan turskan kalastusmahdollisuudet ICES-osa-alueilla 22–24, jäljempänä ’läntisen Itämeren turskakanta’, 1 päivän tammikuuta ja 31 päivän tammikuuta ja 1 päivän huhtikuuta ja 31 päivän joulukuuta 2017 väliselle ajalle.

(2) Tieteellis-teknis-taloudellinen kalastuskomitea (STECF) julkaisi joulukuussa 2016 tieteellisen arvionsa, joka liittyy läntisen Itämeren turskakantaan 1 päivästä helmikuuta31 päivään maaliskuuta 2017 sovellettavan kalastuskiellon vaikutuksiin. Arvio vahvistaa, että kiellosta on kyseiselle kannalle hyötyä.

(3) Asetuksessa (EU) 2016/1903 säädettyä kieltoa sovelletaan myös suurimmalta pituudeltaan alle 15 metriä pitkien alusten turskankalastukseen alueilla, joilla veden syvyys on alle 20 metriä. STECF:n arvioinnissa todetaan kuitenkin, että tällaisten alusten turskankalastuksen rajoittaminen tällaisilla alueilla ei vaikuta merkittävästi kyseessä olevan kannan elpymiseen.

(4) Kalastusmahdollisuuksien poistamisesta kokonaan läntisellä Itämerellä voisi kalastustoimien mahdollisen siirtymisen vuoksi lisäksi syntyä ei-toivottuja vaikutuksia muihin Itämeren turskakantoihin, etenkin itäiseen kantaan.

(5) Kalastuksen salliminen suurimmalta pituudeltaan alle 15 metriä pitkillä aluksilla alueilla, joilla veden syvyys on alle 20 metriä, antaa lisäksi pienehkölle määrälle kalastajia mahdollisuuden jatkaa kalastustoimintaansa ja pyytää muita lajeja kuin turskaa.

(6) Sen vuoksi on oikeasuhteista myöntää suurimmalta pituudeltaan alle 15 metriä pitkille aluksille oikeus kalastaa alueilla, joilla veden syvyys on alle 20 metriä.

(7) Suuren kalastuskapasiteettinsa vuoksi ei ole asianmukaista, että paritroolausalukset voivat hyödyntää tällaisia kalastusmahdollisuuksia, aluksen pituudesta riippumatta.

(8) Jotta voidaan varmistaa tehokas valvonta ja seuranta kalastusalueilla, joilla veden syvyys on alle 20 metriä, on tarpeen varmistaa, että kaikki asianomaiset alukset on varustettu alusten satelliittiseurantajärjestelmällä neuvoston asetuksen (EY) N:o 1224/2009 (2) 9 artiklan 2 kohdan mukaisesti. Mainitun asetuksen 9 artiklan 5 kohtaa, jonka nojalla jäsenvaltiot voivat vapauttaa suurimmalta pituudeltaan alle 15 metriä pitkät kalastusalukset vaatimuksesta, jonka mukaan ne on varustettava alusten satelliittiseurantajärjestelmällä, ei sen vuoksi pitäisi soveltaa läntisen Itämeren turskakannan kalastuksen yhteydessä.

(9) Jotta voidaan varmistaa, että läntisen Itämeren turskakantaa hyödynnetään kestävällä tavalla Euroopan parlamentin ja neuvoston asetuksen (EU) 2016/1139 (3) mukaisesti, kyseiseen kantaan ei pitäisi soveltaa Euroopan parlamentin ja neuvoston asetuksen (EU) N:o 1380/2013 (4) 15 artiklan 9 kohdassa vahvistettua purkamisvelvoitteeseen sovellettavaa vuosittaista joustomahdollisuutta.

(10) Sen vuoksi asetusta (EU) 2016/1903 olisi muutettava.

(11) Asetuksessa (EU) 2016/1903 vahvistettu turskan kalastusta ICES-osa-alueilla 22–24 koskeva kielto tulee voimaan 1 päivänä helmikuuta 2017. Jotta tämän asetuksen vaikutukset toteutuisivat kaikilta osiltaan, sitä olisi sovellettava samasta päivämäärästä ja sen olisi tultava voimaan sitä päivää seuraavana päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla

Korvataan asetuksen (EU) 2016/1903 liitteessä oleva turskaa ICES-osa-alueilla 22–24 koskeva kohta seuraavasti:

”Laji: Turska Gadus morhua Alue: Osa-alueet 22–24 (COD/3BC+24) Tanska 2 444 Saksa 1 194 Viro 54 Suomi 48 Latvia 202 Liettua 131 Puola 654 Ruotsi 870 Unioni 5 597 TAC 5 597 (5) Analyyttinen TAC Asetuksen (EY) N:o 847/96 3 artiklan 2 ja 3 kohtaa ei sovelleta Asetuksen (EY) N:o 847/96 4 artiklaa ei sovelleta Asetuksen (EU) N:o 1380/2013 15 artiklan 9 kohtaa ei sovelleta

2 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä tammikuuta 2017. Neuvoston puolesta Puheenjohtaja R. GALDES

(1) Neuvoston asetus (EU) 2016/1903, annettu 28 päivänä lokakuuta 2016, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2017 sekä asetuksen (EU) 2016/72 muuttamisesta (EUVL L 295, 29.10.2016, s. 1).

(2) Neuvoston asetus (EY) N:o 1224/2009, annettu 20 päivänä marraskuuta 2009, unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).

(3) Euroopan parlamentin ja neuvoston asetus (EU) 2016/1139, annettu 6 päivänä heinäkuuta 2016, Itämeren turska-, silakka- ja kilohailikantoja ja näitä kantoja hyödyntäviä kalastuksia koskevasta monivuotisesta suunnitelmasta, neuvoston asetuksen (EY) N:o 2187/2005 muuttamisesta ja neuvoston asetuksen (EY) N:o 1098/2007 kumoamisesta (EUVL L 191, 15.7.2016, s. 1).

(4) Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

(5) Tähän kiintiöön voidaan pyytää 1. tammikuuta–31. tammikuuta ja 1. huhtikuuta–31. joulukuuta 2017. Kalastusalukset, joiden suurin pituus on alle 15 metriä (lukuun ottamatta paritroolausaluksia) ja jotka on varustettu alusten satelliittiseurantajärjestelmällä asetuksen (EY) N:o 1224/2009 9 artiklan 2 kohdan mukaisesti, saavat kuitenkin pyytää tähän kiintiöön myös 1. helmikuuta–31. maaliskuuta 2017 alueilla, joilla veden syvyys on alle 20 metriä. Asetuksen (EY) N:o 1224/2009 9 artiklan 5 kohtaa ei sovelleta.”